## Carlos Mazón ha assistit a la Nit de la Cremà de les Fogueres de Sant Joan

*** El president de la Generalitat, junt amb l’alcalde d’Alacant, ha acompanyat les belleses del Foc i les seues dames d’honor en esta tradicional cita amb la qual finalitzen estes festes**

**Alacant.**

El president de la Generalitat, Carlos Mazón, ha assistit a la Nit de la Cremà de les Fogueres de Sant Joan.

Després del tret de la tradicional palmera des del castell de Santa Bàrbara, el cap del Consell  ha presenciat a l’ajuntament d’Alacant la Cremà de la Foguera Oficial Infantil 2024 Llum d’Alacant, de Sergio Gómez, i la Foguera Oficial 2024 Llegendes Alacantines, de Pedro Espadero.

Carlos Mazón ha acompanyat l’alcalde de la ciutat, Luis Barcala, i les belleses del Foc, Alba Muñoz i Martina Lloret, amb les seues respectives dames d’honor, en esta cita que posa punt final a estes festes. També hi ha estat present la consellera d’Innovació, Indústria, Comerç i Turisme, Nuria Montes.

El cap del Consell  ha qualificat les Fogueres com “un element de promoció turística de primer orde i un dels senyals d’identitat de la Comunitat Valenciana”, i ha destacat el rècord de turistes que ha rebut la ciutat. Igualment, ha agraït la labor de bombers i cossos de seguretat, així com la dels festers i festeres “que han sabut atendre els més d’1 milió de visitants que han gaudit d’estes festes”.

Fecha: 24/06/2024